
Rīgā 2025.gada 24.jūlijā
	 
	Rīgas Metālapstrādes profesionālā vidusskola, juridiskā adrese Dzirnavu 117, Rīga, LV-1011, tās direktora p.i. Daces Vilkenas personā, kura rīkojas saskaņā ar Nolikumu, turpmāk – Pasūtītājs, no vienas puses, un SIA „Priva COM”, reģ. Nr. 50103723071, juridiskā adrese  Ganību dambis, 24D, Rīgā, LV-1005, tās valdes locekļa  Rainers Palmsalu personā, kurš rīkojas saskaņā ar Statūtiem, turpmāk – Piegādātājs, no otras puses, abi turpmāk kopā vai individuāli – Puses, savstarpēji vienojoties, bez maldības, viltus un spaidiem, pamatojoties uz iepirkuma „Darba apģērba iegāde arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2025/6, noslēdz šādu Līgumu (turpmāk Līgums): 

1. Līguma priekšmets
1.1. Pamatojoties uz iepirkuma Pasūtītājs pasūta un Piegādātājs piegādā saskaņā ar šī Līguma noteikumiem darba apģērbu (turpmāk – Prece), saskaņā ar Tehniskajā un finanšu piedāvājumā izvirzītajām prasībām, daudzums un sortiments tiek norādīts preču pavadzīmē (turpmāk tekstā saukta – Pavadzīme).
1.2. Preču piegādes vieta Dzirnavu iela, 117, Rīga. 
1.3. Pēc Līguma 4.2.punktā minētā termiņa beigām, Pasūtītājam norēķinoties pilnā apmērā par pasūtīto un pieņemto Preci saskaņā ar Līguma nosacījumiem, Prece kļūst par Pasūtītāja īpašumu.

2. Vispārīgie noteikumi
2.1. Puses apliecina, ka ir sniegušas patiesu un pilnīgu informāciju.
2.2. Puses apstiprina, ka tās rūpīgi iepazinušās ar Līgumu un tā pielikumiem un, ka visi noteikumi ir tām saprotami un pieņemami.
2.3. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.

3. Izpildītāja apliecinājumi
Parakstot Līgumu Izpildītājs apliecina, ka:
3.1. Līguma summa ir pilnīgi pietiekama, lai izpildītu Pasūtītāja prasības saskaņā ar Līgumu;
3.2. Izpildītājs ir iepazinies ar visiem apstākļiem, kas varētu ietekmēt Līguma izpildi, tajā skaitā iepazinies ar Preču piegādes organizēšanas iespējām:
3.2.1.Pasūtītājs veic preču pasūtījumu, izmantojot e-pastu,  nosūtot nepieciešamo preču sarakstu  Piegādātājam.
3.2.2 Piegādātājs  apņemas pēc standarta izmēriem 10 (desmit) darba dienu laikā  pēc Preces pasūtīšanas nodrošināt Preču piegādi. Piegādes izmaksas ietvertas Preces cenā.

4. Līguma darbības termiņš
4.1. Līgums stājas spēkā ar tā abpusēju parakstīšanas dienu un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem. Tas darbojas līdz brīdim kamēr ir piegādāts viss iepirkumā „Darba apģērba iegāde arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2025/6 plānotais Preču apjoms atbilstoši Tehniskajai specifikācijai vai apgūta visa līguma kopēja summa (Līguma p.5.1.), un izpildītas līgumā minētās garantijas saistības.
4.2. Izpildītājam Preces piegāde jāveic 2 (divu) gadu laikā no Līguma spēkā stāšanās dienas. Pēc šajā punktā noteikto pasūtījumu izpildes tiek abpusēji parakstīta Pavadzīme par piegādāto Preču apjomu.
4.3. Izpildītājam, saskaņojot ar Pasūtītāja pārstāvi, ir tiesības veikt Līguma 4.2.punktā noteikto Preču piegādi daļās, nepārsniedzot Līgumā 4.2.punktā noteikto termiņu:
4.3.1. ar Pasūtītāja pārstāvi saskaņots Preces piegādes grafiks, kurā norāda apjoma un izpildes laiku dienās;
4.3.2. atbilstoši Publisko iepirkuma likuma 63.panta ceturtajai daļai būvdarbos vai pakalpojumu sniegšanā iesaistīto Apakšuzņēmēju, ja tādus plānots iesaistīt, saraksts, kurā norādīts Apakšuzņēmēja nosaukums, kontaktinformācija un to pārstāvēt tiesīgā persona, nododamo darbu tāmes nosaukums, veicamo darbu apjoms % un EUR bez PVN, ciktāl minētā informācija ir zināma. Sarakstā jānorāda arī piegādātāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Pakalpojuma sniegšanā.
4.3.3. citu dokumentāciju, ja to paredz normatīvie akti.

5. Līgumcena un norēķinu kārtība
5.1. Līguma kopējā  summa 39341,10 euro (Trīsdesmit deviņi tūkstoši trīs simti četrdesmit viens euro 10 centi) bez pievienotās vērtības nodokļa, pievienotās vērtības nodoklis 21 %  8261,63  euro (Astoņi tūkstoši  divi simti sešdesmit viens euro 63 centi), kopā 47602,73 euro (Četrdesmit septiņi tūkstoši seši simti divi euro 73 centi) saskaņā ar  iepirkuma „Darba apģērba iegāde arodizglītības programmu „Metālapstrāde” nodrošināšanai Rīgas Metālapstrādes profesionālā vidusskolā”, identifikācijas Nr. RMPV 2025/6 tehniskajam – finanšu piedāvājumam, kas ir līguma neatņemama sastāvdaļa.
5.2. Līgumcenā iekļautas visas piegādes izmaksas, valsts un pašvaldības noteiktie nodokļi, nodevas, nepieciešamās garantijas un citas izmaksas, kas saistītas ar Preču piegādi.
5.3. Visi norēķini tiek veikti bezskaidras naudas norēķinu veidā euro.
5.4. Pasūtītājs maksājumus Izpildītājam par Preču piegādi sāk veikt tikai pēc Līguma 4.2.punktā noteiktās Pavadzīmes abpusējas parakstīšanas.
5.5. Līgumā noteiktie maksājumi tiks uzskatīti par samaksātiem ar brīdi, kad veikts attiecīgā maksājuma pārskaitījums uz Izpildītāja rēķinā norādīto kontu.


6. Preču piegādes kārtība
6.1. Izpildītājs piegādā, un Iepirkumā Izpildītāja norādītā kontaktpersona paraksta Pavadzīmi par Preču piegādi un piegādātās Preces atbilstību Līgumam.
6.2. Pavadzīmes parakstīšana apliecina, ka:
6.2.1. Pasūtītājs ir pārliecinājies par Preces atbilstību Iepirkumā piedāvātajam;
6.2.2. Pasūtītājs ir iepazinies ar Preces pirmšķietamo stāvokli un kvalitāti;
6.2.3. Prece ir piegādāta atbilstoši Līguma prasībām.
6.3. Izpildītājs apliecina, ka Preces izgatavošanai pielietotie materiāli, ir jauni un nelietoti, kā arī, tie atbilst lietošanas mērķim noteiktajām prasībām.
6.4. Preces kvalitāte tiek apliecināta ar atbilstošu kvalitātes sertifikātu vai līdzvērtīgu dokumentu (ievērojot tehniskajā piedāvājumā norādīto).
6.5. Pasūtītājam ir tiesības:
6.5.1. gadījumā, ja Izpildītājs atsakās novērst defektu, vai nenovērš to Līguma 7.7.punktā noteiktajā laikā, veikt šī defekta novēršanu vai uzdot to novērst trešajai personai.
6.5.2. Līguma 6.5.1.punktā minētā gadījumā radušās izmaksas piestādīt Izpildītājam;
6.5.3. defektu, kas nav ražotāja vai Izpildītāja defekti, novēršanai izmantot Izpildītāja piedāvāto, vai citu (Izpildītāja nepiedāvātu) risinājumu, kas atbilst Tehniskā piedāvājuma un Tehniskās specifikācijas  prasībām;
6.5.4. bez Izpildītāja saskaņošanas novērst radītos defektus Preces bojājumu, pilnīgu vai daļēju bojāejas, nozaudēšanas, zādzības, laupīšanas gadījumā t.sk. citos gadījumos, kas neatbilst šajā Līgumā noteiktajiem garantijas noteikumiem.
6.5.5. Ja Izpildītājs ir veicis Preces maiņu saskaņā ar Līguma 6.5.3. vai 6.5.4. punktiem, defektētā Prece ir atgriežama Izpildītājam.

7. Garantijas un defekti
7.1. Izpildītājs garantē Preces kvalitāti un Līgumā noteiktajos gadījumos bez maksas novērš radušos defektus.
7.2. Defekts, ja Prece neatbilst Līgumam, tiek klasificēts kā Izpildītāja defekts un Izpildītājs to garantijas laikā novērš par saviem līdzekļiem.
7.3. Izpildītājs nav atbildīgs par defektiem un atsaka to novēršanu par saviem līdzekļiem, ja Pasūtītājs nav pildījis Līgumā noteiktos pienākumus, vai tiek konstatēti Preces ārēji mehāniski bojājumi, kas radušies Pasūtītāja vai citu trešo personu darbības rezultātā.
7.4. Pasūtītājs par konstatētajiem defektiem informē Izpildītāju, nosūtot Defektācijas aktu uz Līguma 12.3. punktā norādīto Izpildītāja e-pasta adresi.
7.5. Gadījumā, ja Pasūtītājs nepiekrīt Izpildītāja noteiktajam defekta veidam, Pasūtītājam ir tiesības par saviem līdzekļiem organizēt neatkarīgu ekspertīzi, lai noteiktu defekta veidu. Eksperta pakalpojumus apmaksā tā Puse, kuras viedokli eksperts atzīst par nepamatotu.
7.6. Izpildītājs Līguma 7.2.punktā noteiktos defektus novērš 5 (piecu) darba dienu laikā no Defektācijas akta saņemšanas brīža, ja tiek konstatēti defekti 3 (trīs) Preces vienībām vai atkarībā no defekta veida citā saprātīgā termiņā iepriekš par to vienojoties ar  Pasūtītāju.
7.7. Defektēto un nomaināmo Preču transportu nodrošina Izpildītājs par saviem līdzekļiem.
7.8. Preču Garantijas laiks nav īsāks par 12 (divpadsmit) mēnešiem no Preces pieņemšanas dienas, neatkarīgi no ražotāja noteiktā garantijas laika. 

8. Līdzēju atbildība un līgumsodi
8.1. Izpildītājs ir atbildīgs par zaudējumiem, kas radušies Izpildītāja darbības vai bezdarbības dēļ Pasūtītājam vai  trešajām personām, kā arī apņemas šos zaudējumus apmaksāt.
8.2. Ja Izpildītājs Līguma 7.6.punktā noteiktajā termiņā nav novērsis Preces defektus, Izpildītājs maksā Pasūtītājam līgumsodu par katru nokavēto dienu 0,01% (nulle, komats, nulle viena procenta) apmērā no Līguma 5.1.punktā noteiktās summas bez PVN, bet ne vairāk kā 5% no līguma 5.1.punktā noteiktās summas bez PVN. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
8.3. Ja Pasūtītājs nav Līgumā noteiktā termiņā veicis Izpildītājam maksājumu, tad Pasūtītājs maksā Izpildītājam līgumsodu par katru nokavēto dienu 0,01% (nulle, komats, nulle viena procenta) apmērā no neapmaksātās summas bez PVN, bet ne vairāk kā 5%, no neapmaksātās summas bez PVN.
8.4. Līgumsoda samaksa neatbrīvo Puses no līgumsaistību izpildes.
8.5. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem.

9. Līguma izbeigšana
9.1. Pasūtītājam un Izpildītājam ir tiesības pirms termiņa izbeigt Līgumu par to abpusēji rakstveidā vienojoties.
9.2. Pasūtītājs ir tiesīgs vienpusēji izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot Izpildītāju par Līguma izbeigšanu rakstiski 30 (trīsdesmit) dienas iepriekš un veicot savstarpējos norēķinus, šādos gadījumos:
9.2.1. ja Izpildītājs atkārtoti, vairāk kā vienu reizi, nenodrošina Preču piegādi Līgumā noteiktā kārtībā un termiņā vai piegādātā Prece neatbilst Līgumā noteiktajām prasībām;
9.2.2. ja pret Izpildītāju uzsākts maksātnespējas process vai tā darbība ir izbeigta vai pārtraukta.
9.2.3. ja Izpildītājs kavē Līguma 3.2.2.punktā noteikto termiņu vairāk par 20 (divdesmit) dienām.
9.3. Ja  Pasūtītājs Izpildītāja vainas dēļ izbeidz Līgumu, tad piegādātā Prece paliek Pasūtītāja īpašumā pēc piegādātās Preces Pavadzīmes summas samaksas atskaitot Līgumā minētos līgumsodus.
9.4. Izpildītājam ir tiesības vienpusēji izbeigt Līgumu, par to rakstiski paziņojot Pasūtītājam 30 (trīsdesmit) dienas iepriekš, ja Izpildītājs ir konstatējis, ka ir iestājies kaut viens no šādiem nosacījumiem:
9.4.1. Pasūtītājs ir nokavējis no Līguma izrietošo maksājumu termiņu un nav samaksājis kavētos maksājumus 30 (trīsdesmit) dienu laikā pēc Izpildītāja atgādinājuma saņemšanas;
9.4.2. Pasūtītājs liedz Izpildītājam piegādāt Preci Līgumā noteiktajā kārtībā.
9.5. Ja Izpildītājs Pasūtītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, Izpildītājs 10 (desmit) dienu laikā pēc paziņojuma nosūtīšanas Pasūtītājam atgriež piegādāto Preci, kas fiksēta Pavadzīmē un par kuru nav saņemta samaksa.
9.6. Pasūtītājs var vienpusēji Līgumu izbeigt pirms termiņa, ievērojot Publisko iepirkumu likuma 64.panta nosacījumus.
9.7. Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

10. Konfidencionalitāte
10.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
10.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildē.
10.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
10.4. Izpildītājs drīkst veikt publikācijas par Preci vai Līgumu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
10.5. Līguma 10.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

11. Nepārvarama vara
11.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
11.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
11.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību. Papildus norādot:
11.3.1. to būtību un iespējamo ietekmi uz saistību izpildi;
11.3.2. prognozējamo ilgumu;
11.3.3. pievienojot iespējamos pierādījumus par šiem apstākļiem (piemēram, kompetento iestāžu izziņas vai citu neatkarīgu avotu apliecinājumus).
Ja Līdzējs neveic šādu paziņojumu noteiktajā termiņā un nevar pierādīt nepārvaramas varas apstākļu esamību, viņš nevar uz tiem atsaukties kā uz attaisnojumu Līguma saistību neizpildei.
11.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi (ja vien minētās problēmas neizriet tieši no nepārvaramas varas).

12. Pārstāvji un kontaktinformācija
12.1. Līdzēji nozīmē kontaktpersonas, kuru pienākums ir vadīt un kontrolēt Līguma izpildi, kā arī uzturēt sakarus ar otru Līdzēju.
12.2. Pasūtītāja kontaktpersona: Tatjana Margitiča  mob. 25467833, e-pasts: tatjana@rmpv.lv
12.3. Izpildītāja kontaktpersona: Marita Krištopane; tālr. 25467833  
12.4. Puses vienojas, ka Pasūtītājam un Izpildītājam ir tiesības jebkurā laikā mainīt savu Līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Pārstāvju pilnvaras ir spēkā līdz to atsaukumam.

13. Līguma izpildē iesaistītā personāla un apakšuzņēmēju nomaiņa
13.1. Puses vienojas, ka Apakšuzņēmējs ir Izpildītāja nolīgta persona vai savukārt tās nolīgta persona, kura sniedz pakalpojumus Līguma izpildei.
13.2. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai Apakšuzņēmēju nomaiņu un iesaistīt papildu Apakšuzņēmējus Līguma izpildē.
13.3. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
13.4. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.5. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
13.5.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
13.5.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;
13.5.3. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.6. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.7. Pārbaudot    jaunā    Apakšuzņēmēja    atbilstību,    Pasūtītājs    piemēro    Publisko    iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pircējs veic attiecībā uz to datumu, kad Pircējs lemj par atļaujas sniegšanu Pārdevējam Līguma izpildes nodrošināšanai nomainīt Apakšuzņēmēju vai piesaistīt jaunu Apakšuzņēmēju.
13.8. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
13.9. Izpildītājam jānodrošina, ka Apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
13.10. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto Apakšuzņēmēju saistību izpildes ietvaros.

14. Strīdi
14.1. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar normatīvajiem aktiem Latvijas Republikas tiesā, piemērojot Latvijas Republikas tiesību aktus.

15. Līguma grozījumi
15.1. Līgumu var grozīt vienīgi ar Pušu savstarpēju rakstisku vienošanos.
15.2. [bookmark: _Hlk176530982]Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt, ievērojot Publisko iepirkumu likuma noteikumus par būtiskiem Līguma grozījumiem.
15.3. Pusēm ar savstarpēju rakstisku vienošanos ir tiesības palielināt Preču apjomu, ievērojot Publisko iepirkumu likuma noteikumus par būtiskiem Līguma grozījumiem.

16. Nobeiguma jautājumi
16.1. Puses apliecina, ka Līgumā 12.sadaļā noteiktās Pušu atbildīgās personas ir informētas par tās personas datu apstrādi, kas saistīts ar Līguma izpildi.
16.2. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7.dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
16.3. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.
16.4. Termini un virsraksti Līgumā ir lietoti vienīgi Līguma satura atspoguļošanai.
16.5. Līgums un tā pielikumi noformēti un parakstīti elektroniskā dokumenta veidā. Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga pievienošanas datums.
16.6. Līgumam ir šādi pielikumi, kas ir tā neatņemama sastāvdaļa:
16.6.1. Tehniskais – finanšu piedāvājums (1.pielikums);

17. LĪDZĒJU REKVIZĪTI
	
Pasūtītājs
Rīgas Metālapstrādes profesionālā vidusskoa

Reģ. Nr. LV90001256958
Dzirnavu iela 117, Rīga, LV-1011
Bankas nosaukums: Valsts kase	
Bankas kods: TRELLV22			
Konta Nr. LV35TREL215028001900B

	
Piegādātājs
SIA „Priva COM”

Reģ. Nr. 50103723071			          Juridiskā adrese: Ganību dambis 24D,
Rīga, LV-1005				          Pasta adrese: Ganību dambis 24D, 
Rīga, LV-1005      
Bankas nosaukums: AS Luminor banka
Bankas kods: RIKOLV2X			
Konta Nr. LV28 RIKO0002930175698

	
D.Vilkena
	
R.Palmsalu



Šis dokuments ir parakstīts ar drošu elektronisko parakstu un satur laika zīmogu

